අතින් කටින් බෑග්, පෝර කවර, හට්ටි මුට්ටි එල්ලාගෙන කුඩා දරුවෙකු ද ඉස්සර කරගෙන, තවත් අතදරුවකු ළයට තුරුලු කරගෙන එන තරුණ මවක ද ඇතුළත් කණ්ඩායම පසුකර යන ජව සම්පන්න පිරිමි සහ ගැහැනුය. තවත් කණ්ඩායමක අවුරුදු හැට හැත්තෑව ඉක්ම වූ කෙසැඟි සිරුර ඇති කාන්තාවන් හා පිරිමිය. සමහරුන්ගේ දෙපා මහ පොළොව සිප ගනී. කතරගම දෙවියන් ලංකාවට ගොඩබැස්සේ නැගෙනහිර පළාතේ ඕකන්දෙන් බවට හින්දූන් තුළ විශ්වාසයක් ඇත. එතැන ඕකන්ද එසේත් නැත්නම් ඔකඳ මුරුගන් දෙවාලය පිහිටා ඇත. කතරගම දෙවියන් පැමිණි ඔරුව එතැනදී ගලක් බවට පත්වූයේ යැයි ජන විශ්වාසයක් පවතී. එතැනට පැමිණි කතරගම දෙවියන් එතැන එහි සිටි ජනයා විසින් නොතැකූ නිසා මේ දුෂ්කර මග ගෙවා කතරගමට පැමිණි බව ජනප්‍රවාදයේ එයි. ඒ නිසා තමන් පිළිනොගත් අය තමන්ගේ පිහිට ඉල්ලා එන විට තමන් පැමිණි ආකාරයටම පැමිණිය යුතු යැයි කතරගම දෙවියන් දුන් දඬුවමක් ලෙස මේ පා ගමන එන බවට ද ජනප්‍රවාදයේ විශ්වාසයක් පවතී.
ඔකඳ මුරුගන් දේවාලය හදුන්වන වෙනත් නමක් වන්නේ කුමක්ද?
ඕකන්ද